panoramic românesc ‘72 


Primul muzical românesc 
cintat si jucat de copii 


Filmul se cheamà «Vero- 
nica», stiam. Dar cum nu 
văzusem în fotografiile 
apărute în «Cinema» decit 
două Margarete (Pislaru) 

in ipostaze diferite (o zînà cu plete aurii 
si o fetiscanà brună, tunsă bàieteste) 
si o Vasilica Tastaman în cea mai de 
nerecunoscut mascà a ei (Vulpea), cre- 
deam cà vom avea un musical cu vedete 
consacrate. Lipsea doar poza «Bibanu- 
lui» si a lui Florian Pitis ca show-ul 
adulților să fie complet. Cind colo, 
surpriză: 


O nouă Shirley Temple? 


Filmul e al Veronicăi. Luminiţa Mi- 
hăescu, o fetiță de 4 ani, cu o ureche 
muzicală absolută. «A realizat — puteţi 
să vă daţi seama singuri vázind mate- 
rialul filmat, ne spune regizoarea fil- 
mului, Elisabeta Bostan — un play-back 
uluitor». Si pot vedea la «trei benzi» 
jumătate din prima serie a «Veronicăi». 
Afară ploaie, lapovità, pe ecran o pri- 
măvară încîntătoare, cu flori şi zimbete 
de copii fericiţi. 

— Unde ati găsit minunile astea cu 
ochi cit cepele si glasuri de profesio- 
nisti încercaţi? 

— l-am ales — îmi spune Elisabeta 
Bostan — din 3—4 mii de copii între 
3 şi 5 ani, după un criteriu decisiv: 
ureche muzicală. Le derulam o bandă 
cu un cîntec de copii si cei care reușeau 
să intre exact «pe fază», în play-back, 
rámineau. Pentru că ambiția noastrá—a 
Vasilicăi Istrate cu care semnez scena- 
riul şi a compozitorului Temistocle 
Popa — a fost să punem copiii să cînte 
filmul, să nu rămînă ca în alte musica- 
luri, simpli spectatori, în cadru, ai nu- 
mărului vedetei adulte, ci să devină ei 
înşişi vedetele musicalului lor. 

— O condiție grea, tinînd seama de 
vîrsta interpretilor... 

— ...$i de faptul că şi-au jucat cu 
toții rolurile de cîte două ori. Prima 
dată — în fața microfonului, interpre- 
tind partiturile scrise cu mult înainte. 
Veronica, de exemplu, urcată pe un 
scaun ca să ajungă la microfon, n-avea 
voie să miste ca să nu scîrtîie scaunul, 
dar trebuia să sugereze prin voce gi- 
fiitul mişcării pe care avea să o imprime 
abia peste 2 luni, în fata aparatului de 
luat vederi, într-un decor ce încà nu se 
construise. A doua oară apoi — pe pla- 
tou, potrivindu-și cu grijă gestul, pasul, 
ritmul, în funcţie de banda sonoră în- 
registrată. 

— Tot filmul e realizat în play-back? 

— Da, pentru că tot filmul, de la un 
cap la altul, e cîntat de copii si adulti. 

— Într-adevăr, de la «Darclée» n-am 
mai întîlnit o asemenea performanță 
tehnică. Pălăria jos pentru operatorii 
de sunet Oscar Coman si A. Salama- 
nian. 

— Dificultatea există si pentru mon- 
teur — Dan Naum — care trebuie să 
monteze fiecare secvenţă în funcție de 
ritm, de fraza muzicală înregistrată. 

i autorul imaginii — lulius Druckman 

e constrins să-şi mişte aparatul in 
funcție de niște parametri sonori dati. 


— Toată această ambiantà feerică în 
care evoluează Veronica şi prietenii ei 
a fost construită pe platou? 

— Decorurilor lui Giulio Tincu, cos- 
tumelor lui Nely Merola, li s-au adàu- 
gat machetele si trucajele echipei de 
filmàri combinate de la studioul Mos- 
film, formatà din Ludmila Aleksandrov- 
skaia si Boris Aretki. Aceiasi cu care 
am lucrat si pentru «Tinerete fără bă- 
trînete». 


Dar nu Grévin 


— Si màstile? 

— Măştile au constituit marea pro- 
blemă a filmului. Pentru că doream ca 
interpreții nostri să semene foarte 
mult cu eroii fabulelor pe care îi întru- 
chipau (Vulpea, Corbul, Motanul, $o- 
ricelul, Furnica, Greierele, etc) dar, 
în același timp, nu vroiam ca persona- 
jele acestea stilizate, convenționale, să 
prezinte copiilor o singură față a lor, 
o singură trăsătură de caracter (perfi- 
dia, răutatea, blîndetea, lasitatea, etc.) 
ci, dimpotrivă, în funcție de desfisu- 
rarea actiunii, sà putem citi pe chipul 
lor o multitudine de sentimente si 
nuante. De aceea am renuntat de la 
început la masca totală si am adoptat 
un sistem mai complicat — extrem de 
putin folosit pînă acum în lume — ma- 


Atenţie! 
Se filmează! 
Un nou film de 
Elisabeta Bostan: 


„Veronica“ 


Luminiţa Mihăescu, o fetiță de 4 ani cu ureche muzicală absolută 
(Veronica) 


chiajul plastic. Procedind la exagera- 
rea și completarea fizionomiei interpre- 
tilor si la armonizarea mástilor astfel 
obținute cu costumele,am lăsat actori- 
lor mare libertate de mișcare, de joc. 
Doar este vorba de un musical. Actorii 


O Vulpe 
pe nume Vasilica Tastaman... 


trebuiau deci să cînte și să danseze. La 
rîndul lor, măştile (realizate de plasti- 
ciana sovietică Sarah Mokel) au deter- 
minat o prelucrare specialà a sunetului, 
care să facă verosimili o anumită emisie 
vocală şi o tratare deosebită a luminii 
(mai ales în privinţa portretelor). 
Rezultatul acestui efort colectiv îl 
pot aprecia pe peliculă. Mobilitatea 
Vulpitei — Tastaman, ritmul drăcesc 
de french-cancan în care-și mișcă, cu 
eleganță, coada stufoasă ; gesturile pline 
de haz ale Motanului — Dem Rádu- 
lescu, fugărind soriceii într-o scenă de 
comedie mută gen Keystone-Cops (ex- 
celent montată), mástile simpatice ale 
iepurasilor-copii cu topàiala lor amu- 
zantà, efectele spectaculoase ale filmà- 
rilor combinate (dansul licuriciului, 
sborul tràistutei, etc.) sînt promisiuni 
artistice certe pentru succesul primei 
feerii muzicale româneşti pentru copii. 


Alice MĂNOIU 


Una dintre cele două Margarete (Pislaru): 
Educatoarea 


"PPP PPP * 


panoramic românesc ‘72 


Titus Popovici si Petre Salcudeanu 
continuà ,, Miinile curate“ 


Intr-o amiazà de toamnà 
ti se poate întîmpla si 
zărești, în spatele Tribu- 
nalului Capitalei, un auto- 

buz și un grup electrogen. 
Intimplător e cer senin si nu intimplá- 
tor la această oră zarva proceselor s-a 
stins. “Atunci vei observa mai atent 
totul în jurul tău. 

Autobuzul e ticsit cu haine pe ume- 
rase (croiala e evident din alte vremi), 
dar şi cu nenumărate obiecte din 1972 
(sacose de vinilin, ziare, pungi de hîrtie 
cu emblema magazinului «Unic»). Lîngă 
autobuz citesc «Sportul» vreo 20 de 
tineri, îmbrăcați în ciudate paltoane 
pînă la călciie si purtind pe cap fioroase 
pălării cu boruri largi, cum se purtau 
în perioada imediat postbelică. Jumă- 
tate din ei sînt elevi, cu uniforme strîm- 
te, kaki, şi cu chipie cu bandă roșie, cu 
inițiale neobişnuite — L.C.V. — cusute 
în fir auriu. 

— Ce film se turnează? întreb pe 


Atenţie! Se 


unul din vetustele personaje. 

— Căutaţi-l pe tovarășul regizor 
Marcus. 

— Unde? 

— În sala arestului preventiv. 


Scenariul dictează stilul 


— Este secvența a 63-a din «Conspi- 
ratia» — ne răspunde Manole Marcus, 
ieșind din culoarul întunecat, intr-o 
curte strimtá, întesatà cu gardieni. Pe 


pereți, scrise în smoalá, somatii vechi. 


Acţiunea s-ar petrece în 1946, după o 
manifestaţie în cursul căreia dintr-un 
grup de huligani s-a tras în muncitori. 
Ilarion Ciobanu, tînăr comunist,lucrînd 
acum în siguranța statului, conduce an- 
cheta. A trebuit să transformăm ingus- 


tul coridor al arestului din tribunal în 
sală de anchetă. Bineînţeles că, în film, 
spațiul va părea mult mai mare. Am 
căutat mult un loc care să dea acest iz 
de austeritate și rigiditate, de care 
aveam nevoie. Secvența aceasta este 
foarte importantă în film, nu atît ca 
acțiune, cît din punct de vedere al rit- 
mului, al forței de șoc. Ea sparge o altă 
secvenţă și face contrast cu o alta. E 
greu să vă explic acum, e o chestiune 
de echilibru care se va observa abia 
în film. 


— Mai bagă o masá!... N-o tîrî!... 
continuă Manole Marcus, adresîndu-se 
altcuiva, pe care nici nu-l vezi, și simți 
că a venit vremea să te transformi în 
banalul reporter-magnetofon, care în- 
gină vorbele de moment ale cineastului. 
Dar, înainte de asta, încă o întrebare 
«serioasă»: 

— De la «Puterea și Adevărul» în- 
coace s-a petrecut ceva în dumnea 


At si 
Cu 


d Pi 


filmează! 
Un nou film de Manole Marcus: 


„Conspirația“ 


voastră? O schimbare de stil? 

— Cred că nu s-a petrecut nici o 
schimbare de stil, Însă stilul unui regi- 
zor constă uneori în a şti să se adapteze 
la scenariu. Fiecare scenariu își dictează 
stilul. Scenariile lui Titus Popovici, de 
pildă, te invită la o exactitate realistă. 


O clipă pentru veșnicie 


În culoarul sus-amintit, sînt trei mese 
puse cap la cap. Un recuziter șterge de 
praf niște călimări vetuste, le umple 
cu cerneală dintr-o sticlă nou-noutà. 
O tînără vine cu citeva suluri de suga- 
tivă, cu un braţ de tocuri si coli ministe- 
riale. Așează în dreptul fiecărui scaun 
cite o foaie albă și un toc. 

— Sint 22 de foi aici. Citi băieți sá 


Maria Rotaru si Peter Paulhoffer 
«postbelici» 


aduc? întreabă regizoarea secundă, Ma- 
riana Petculescu. 

— Adu-i pe toți, deocamdată. 

Între timp, regizorul îl ia de-o parte 
pe operatorul Nicu Stan și-i propune 
să repete împreună secvența: 

— Nicule, hai acum să «háháim» pu- 
tin. Tu ești aparatul de filmat, eu sint 
Ilarion. Aici, la mese, vor fi figurantii. 
Eu, Ilarion, vorbesc: «Agir-agir-agir»; 
pe urmă vine cineva si-mi sopteste ceva 
la ureche (n-auzim ce); eu anunț că 
voi lipsi citeva minute, să mă înlocu- 
iască el: «Agîr-agîr-agîr...»; tu, apara- 
tul, mà urmáresti. Asa, dă-te putin mai 
încolo, poate mai apare cineva între 


tine si mese... 
* 


Sosesc figurantii, regizorul îi verificà 
pe fiecare în parte («îi tundem putin 
à la 1946?» — l-a întrebat cineva, dar 
el vrea să evite sacrificiile ireversibile 
şi preferă să le pună chipiul sau pălăria 
mai pe ceafă sau mai pe-o dungă). În 
sfirşit, îi aşează de-a lungul meselor de 
anchetă şi, încă multe minute în şir, 
le verifică ținuta, repetă cu ei ce au de 
făcut. Cînd totul e gata, este adus in- 
terpretul. Masiv, cu nodul cravatei pu- 
tin desfăcut, cu gesturi mocnite, dar 
de la o repetiție la alta mai degajate, 
Ilarion Ciobanu pregătește de citeva 
ori secvența: «Asa, băieți, scrieți voi 
aici, fără greșeli de ortografie, ce-ati 
făcut de azi dimineață, de cînd v-aţi 
luat cafeluta cu lapte si pînă ne-am în- 
tilnit noi aici, fără voia noastră...» 


Începe să se Sep ret dar sorii din 
curtea tribunalului luminează prin celo- 
fanul roz aplicat pe ferestre, pregătind 
acel moment, părînd irepetabil și to- 
tusi atit de repetat, cînd personajul 
Mihai Roman va rosti această frază. S-a 
consumat un minut de film, dar repor- 
terul poate spune pentru o clipă că a 
asistat la nașterea unei mici veșnicii. 
Să fie ea provizorie? 

Octavian MACAVEI 


Fotografiile panoramicului A. MIHAILOPO 


Fory Etterle, 
în secventa nr. 11 

Filmul e o lume, 
lumea e un film 


Un film de acum 64 de ani 


Colecția «Gosfilmfond» (Arhiva de 
filme din U.R.S.S.) contine aproximativ 
20.000 de titluri. Cel mai vechi film al 
colecţiei este «Stepan Razin» — o bobină 
de 224 m realizată acum... 64 ani. 
Primul film realizat în Rusia. Recent, un 
film considerat dispărut («Nenorocitul 
a murit la spital» de Andrei Petrov — 
1917) a fost descoperit într-o casă de 
țară. Filmul, care îmbogățește colecția 
«Gosfilmfond»-ului, s-a conservat des- 
tul de bine (după aprecierile specialiş- 
tilor), desi a stat numeroși ani în cutii 
de tablă ruginite. 


Criteriul valoric 


Wiener Filmclub (asociația prietenilor 
filmului, fondată în 1936 si reconstituită 
după 1945), conjugîndu-si eforturile cu 
o altă asociaţie, «Freies Kino», ca si cu 
asociaţia studenţilor din Innsbruck (care 
şi-a asumat chiar atributia de distribui- 
tor, în scopul de a importa filme intere- 
sante) și-a propus să impună criteriul 
valoric în importul de filme ce vor rula 
pe ecranele din Austria. 


Filme la bordul avioanelor 


Aproximativ 10 milioane de călători 
pe an văd în S.U.A. filme în răstimpul 
călătoriilor lor aeriene. După cum a 
declarat Kenneth Meinen, președintele 
serviciului pasageri al Companiei 
PANAM, personalul de bord este instruit 
să se ocupe doar de serviciile curente, 
de pildă servirea mesei, neavînd si califi- 
carea necesară spre a programa filmele 
pe ecranul aerian. «Totuşi, problema 
multitudinii de filme violente, unde sîn- 
gele curge în valuri, în timp ce pasagerii 
noştri iși iau dejunul, a inceput să ne pre- 
ocupe intens. Filmele pe care le dăm 
trebuie să contribuie la o trecere mai 
plăcută a vremii în timpul călătoriei și 
nu la crearea unei stări de anxietate». 


Medicina solicită cinematografia 


La Varna (R.P. Bulgară) a avut loc, în 
vara acestui an, cel de al 4-lea «Festival 
internaţional cinematografic al Crucii 
Roșii». Acest festival are ca scop princi- 
pal demonstrarea faptului că în prezent 
nu mai există granițe între cultură și 
ştiinţă. S-a constatat, de exemplu, ce 
influență bineficitoare poate avea în 
starea unui bolnav un tratament în care 
intervin si factori estetico-morali. 


Premiu special 


Filmul «Lăutarii» (al regizorului Emil 
Loteanu din R.S.S. Moldovenească) a ob- 
ținut un premiu special la Festivalul din 
San Sebastian. 


Retrospectivă Eisenstein în India 


În capitala Indiei, la Delhi, a avut loc 


în această toamnă, o retrospectivă Eisen- 
stein. În cadrul acestei manifestări au 
fost vizionate majoritatea filmelor ma- 
relui regizor sovietic. 


O istorie în imagini 


Un nou film documentar despre viața 
lui Lenin («Lenin — vis și realitate») a 
fost realizat pe baza montajului unor do- 
cumente aflate la Muzeul Central Lenin. 
Regizorul Viaceslav Sodjakov a izbutit 
să reconstituie astfel, pe peliculă, prin- 
cipalele etape ale vieţii lui Lenin. 


Întrunire a tehnicienilor 


În toamna aceasta a avut loc la Berlin 
(R.D.G.) o întrunire internațională a 
uniunilor tehnicienilor de film (în cadrul 
celui de al X-lea Congres UNIATEC). 
Au participat reprezentanți din 21 de 
țări. Tema: «influențele introducerii si 
răspîndirii experimentelor în materie 
de imagine si sunet asupra actualei si 
viitoarei tehnici în cinematografie, tele- 
viziune si alte mijloace de mass-media». 


Un Bergman inedit? 


Ingmar Bergman va fi prezent în sta- 
giunea '72—'73 în rețeaua televiziunii 
americane nu cu filme. ci cu cele... 
6 piese de teatru pe care le-a scris în 
acest scop. (Se pare că renumele pe care 
şi l-a cucerit ca regizor i-a estompat ac- 
tivitatea scriitoricească. Se știe însă că 
Bergman şi-a scris întotdeauna scenariile 
filmelor sale.) Prima piesă: «Minciuna»; 
subtitlul piesei: «O comedie tragică des- 
pre banalitate». 


Elicopterul inspector 


Distribuitorii americani au descoperit 
un nou sistem de a controla eficient re- 
teaua de «drive-in» (cinematografe în 
aer liber unde se vede filmul fără a pă- 
răsi automobilul). Controlul se face din 
elicopter. Se fotografiază drive-in-urile 
cu raze infra-rosii si se raportează cifra 
exactă a automobilelor parcate. Aceasta, 
pentru că proprietarii acestora «trisau» 
la plata procentelor din încasări. 


Campionul va deveni actor? 


Întorcîndu-se în California sa natală, 
după ce a cucerit şapte medalii olimpice, 
Mark Spitz a declarat că la viitoarea Olim- 
piadă nu va mai putea participa, deoarece 
va ieși din rîndurile amatorilor. De aceea, 
intrevede posibilitatea de a prelua sta- 
feta de la Johnny Weissmiiller, fost si el 
campion olimpic înainte de a deveni, pe 
ecrane, Tarzan. Un atu în favoarea lui 
Mark Spitz: asemănarea sa cu Omar 
Sharif, o vedetà cu o cotà în crestere. 
Deocamdată însă, atit Spitz cit si sahis- 
tul campion mondial, Bobby Fischer, au 
refuzat propunerea de a apărea — în 
calitate de actori — în ultimul James 
Bond care se află încă în lucru («Să tră- 
iești si să mori» cu Roger Moore în 
rolul titular). 


In costum 
de epocă 


Malgorzata Braunek este una dintre 
cele mai solicitate actrițe din tinára ge- 
neratie poloneză. Ea joacă pe scena 
Teatrului Naţional din Varșovia şi este 
foarte des văzută pe micile ecrane de 
către telespectatorii din Polonia. Pro- 
totip al fetei moderne, ea s-a lansat pe 
marele ecran într-un rol principal din 
filmul «Saltul» de Kazimierz Kutz (ex- 
perientele unui adolescent care se ma- 


RSE 
î Malgorzata Braunek: 
«Incerc de fiecare dată să fiu alta...» 


turizează). Filmul lui Jan Rybkovski, 
«Urcusul spre cer», a însemnat încă un 
succes, dar abia în «Goana după muște» 
de Andrzej Wajda, actrița Malgorzata 
Braunek a cunoscut adevărata glorie. 
În filmul «Potopul» — o adaptare a unui 
roman istoric de Sienkiewicz, la care 
lucrează în prezent regizorul Jerzy 
Hoffman, Malgorzata Braunek a fost 
distribuită în rolul principal. Ea va fi 
Olenka, «prototipul femeii poloneze », 
după propria ei apreciere. Costumul 
din secolul al XVII-lea i-a estompat trá- 
săturile de fată modernă și, deși își dă 
seama de dificultățile rolului («toți vor 
voi s-o vadă pe ecran pe Olenka, asa 
cum şi-au imaginat-o la lectura roma- 
nului»), se afirmă că Malgorzata Brau- 
nek izbutește să se transforme într-o 
fată delicată, suavă, asa cum ne sînt 
prezentate fetele în portretele epocii 
respective. 


Subiectul zilei: 
dragostea 


1973 va fi anul care va marca o nouă 
ascensiune în cariera actriţei italiene 


'73, un an 
al Silvanei Mangano 


Silvana Mangano? Este părerea critici- 
lor. După rolurile din «Moartea la 
Venetia» si «Ludwig» (1972) critica 
consideră că rolul din «D'amore si 
muore» («A muri din dragoste» — 
versiunea italiană semnată de P.P. Griffi) 
va fi un nou mare succes. 


O'Neal 


farà Love Story 


Ar fi fost posibil ca Ryan O'Neal să 
rămînă un Romeo al celui de-al optulea 
deceniu cinematografic din pricina 
filmului «Love Story». Deoarece o 
serie de regizori consacraţi se gîndesc 
să-l distribuie în filmele lor, O'Neal are 
toate șansele să-și lărgească orizontul 
interpretativ. 

Regizorul Stanley Kubrick, ale cărui 
filme sînt, fiecare, evenimente cinema- 
tografice (ultimul: «Portocala meca- 
nică») s-a hotărit să-l distribuie pe 
O'Neal în viitorul său film. Turnările 
vor începe în curind, în Anglia, dar 
Kubrick nu vrea încă să dezvăluie 
tema noului său film. lar Peter Bogda- 
novich (una din cele trei speranţe ale 
tinerei generații de regizori hollywo- 
odieni; celelalte două speranţe: Francis 
Coppola şi William Friedkin) a şi început 
repetițiile la «Luna de hîrtie» cu O'Neal 
ca protagonist. 


O'Neal 
din ce în ce mai solicitat 


«Vin 
spre tine» 


Demidova, 
Lesa Ukrainka poeta revolutionarà 


În studioul «Dovjenko» din Kiev, 
regizorul Ivan Mascenko turneazà «Vin 
spre tine» — un film care aduce pe 
ecran legendara figurà a poetei revolu- 
tionare ucrainiene Lesa Ukrainka. In 
rolul poetei va apare cunoscuta actrità 
Ala Demidova, pe care spectatorii 
nostri au avut prilejul s-o vadă recent 
în «Pescárusul». 


Scenaristul 
Bondarciuk 


Film  gtiintifico-fantastic „ «Tăcerea. 
doctorului Ivens» (regia B. Metalnikov) 
este în lucru la «Mosfilm». 

Scenariul filmului este semnat de 
Serghei Bondarciuk. 

Páminteanul din film este tot Serghei 
Bondarciuk, iar în rolul femeii din altà 
planetà apare Jana Bolotova. 


Păminteanul Bondarciuk 
si extraterestra Bolotova 


Reîntîlnire 
Girardot-Delon 


După 12 ani de la întilnirea din 
«Rocco si fraţii săi», Annie Girardot si 


Pacienta (Girardot) 


A 


párerile lor 


„Actrițele 


şi medicul (Delon) 
act » 


Dominique Sanda: 
«O prefer pe Marlene»! 


Alain Delon se reîntilnesc pe platou. 
În filmul «Tratament de soc». (Girardot 
— în calitate de pacientà, Delon — ca 
director al unui sanatoriu din Bretania 
unde se practică intensiv talazoterapia) 
Deoarece, în decursul celor 12 ani, fil- 
mografia celor două vedete de primă 
mărime ale cinematografului francez 
n-a înregistrat eșecuri, regizorul filmu- 
lui, Alain Jessua, poate sconta pe un 
film de succes. 


let, P-m.«_ os . $i 
Bresson 


lansează vedete 
i EN MT E EA 


Dupà ce filmul lui De Sica a obtinut 
Oscarul '72, întreaga presă americană 
se întrecea în superlative la adresa ve- 
detei filmului «Grădina familiei Finzi 
Contini». Cronicarii se si mirau cum 
se poate ca francezii sà ràmînà insensi- 
bili la farmecul acestei «noi Garbo de 
21 de ani»... La care, Dominique Sanda, 
căci despre ea e vorba, după ce a răsfoit 


sint frustrate“ 


Este părerea unei actrițe franceze, Mylène 
Demongeot (soţia regizorului Marc Simenon), ca- 
re pare să răspundă (involuntar) la ancheta pe care 
revista noastră a lansat-o în numărul 8/ 72 despre 
«condiția femeii în film». 

© Se găsesc din ce în ce mai rar regizori sau 
scenariști care să cunoască bine femeia, să o 
prefuiascá si să se priceapă să-i dea roluri pe 
măsura ei. 

e În cele 100 de filme, cite se realizează pe an 
(în Franța — n.n.), nu cred că se pot găsi 10 mari 
roluri feminine. E destul de rar ca o actriță să 
găsească un regizor care s-o lase să vorbească 
și să reacționeze firesc, ca-n viață. 

o Autorii sînt în general bărbați. Asa că le 
este mai la îndemînà să realizeze roluri pentru 
bărbați. În romanul lui Frangoise Sagan de pildă, 


«Boniour tristesse», existau raporturi psiholo- 
gice subtile si o certă afecțiune între tată si fiică. 
Dar raporturile psihologice imaginate de scriitoa- 
re au fost trădate de scenariul american. 

o Nina Companeez scrie scenarii. Am lucrat 
cu ea și trebuie să recunosc că viziunea ei putin 
edulcorată asupra femeii nu mă satisface. Dar tre- 
buie în acelaşi timp să admit că «Logodnica pira- 
tului» a fost un film de excepţie si că Bernadette 
Lafont a fost admirabilă în rolul scris special de o 
femeie pentru o femeie. Și să nu uităm că Berna- 
dette fusese uitată de regizorii de film și nu ju- 
case multă vreme pină la «Logodnica piratului». 

o Există si reversul medaliei. O femeie n-o sà 
poată scrie roluri masculine valabile! Cred că 
idealul ar fi un cuplu de scenariști — cum există 
de altfel în Statele Unite. 


dosarul ei de presă, arectificat politico- 
cos: «E foarte migulitor ca americahii 
mă compară cu Garbo. Dar dacă nu 
aș fi considerată ca lipsită de modestie, 
eu aș prefera comparatia cu Marlene 
Dietrich!» 

Bresson a descoperit-o pe Dominique 
Sanda si i-a dat, în 1%6v, rolul principal 
din «O femeie blîndà». Bresson a fost 
mentorul ei. El a învățat-o să «joace 
neprofesional», să pară că nu joacă în 
fața camerei. A urmat «Conformistul» 
de Bertolucci și actrița a făcut carieră. 
(Cuvintul îi repugnă. «Cînd aud cuvîn- 
tul carieră, am senzația de frig... mi se 
încreteste pielea...»). Oricum, straniul 
farmec pe care-l degajă permite apre- 
cieri ambigue despre Dominique Sanda. 
E greu să afirmi despre ea că e o vedetă, 
o vedetă în înțelesul pe care-l conferă 
acestui termen star-sistemul. S-ar pu- 
tea totuși ca această antivedetă să de- 
vină vedetă. a 

În vara acestui an a turnat la Paris, 
la Roma și în Maroc al șaptelea film: 
«Obiectiv imposibil». Regia: John Fran- 
kenheimer. Parteneri: Alan Bates si 
Lea Massari. 


Mylène Demongeot împotriva misoginilor 


Ab.ea 
a Xa Vaz 


Martin BALSAM (comisarul din «Márturisirile...») va fi protagonistul unui 
nou film de acută critică socială semnat de Mauro Bolognini: «Un student acuzat 
de crimă. 


w 
Jean-Paul BELMONDO va juca în «Mostenitorul» (cel de-al treilea film 
semnat de regizorul Philippe Labro). Replica i-o va da o tînără actriță, Maureen 
Kervin, recent descoperită la concursurile conservatorului de artă dramatică din 
Paris. 


o 
Clint EASTWOOD este eroul clasic al unui western clasic, «Joe Kidd», 
realizat recent de John Sturges. 


Evgheni EVSTIGNEEV si luri Nikulin sint cei doi protagonisti ai unei noi 
comedii cinematografice, semnate de regizorul Eldar Riazanov, «Bătrinii briganzi» 
(produsă la «Mosfilm»). 


$ 
Jane FONDA va apare în «Steelyard blues» — un film a cárui actiune se 
petrece în cea mai mare parte într-un avion si se termină cu un accident. Partener, 
un actor în continuà ascensiune; Donald Sutherland. Urmátorul proiect: un film 
în care îl va avea ca partener pe actorul «celei de a doua glorii»: Marlon Brando. 
€ 
Jiri HANIBAL se adresează tinerei generații cu noul său film pe care-l rea- 
lizează la Barrandov: «Două lucruri pentru viață». 


o 
Glenda JACKSON (pe care englezii au botezat-o de la serialul «Elisabeth 
R» încoace «regina ecranului») turnează în regia lui Melvin Frank, avindu-l ca 
partener pe George Scott. Filmul este o comedie intitulată «E vorba de stil». 


a 
Evgheni KINDINOV, protagonistul filmului «Tinerii» — vázut recent pe 
ecranele noastre — turneazá in noua productie a studioului Bielorus-film, «Co- 
respondent la Washington». Kindinov va fi ziaristul Gromov, acreditat in Statele 
Unite. Regia: luri Dubrovin. 


È 
Claude LELOUCH a trecut la realizarea unui nou film: «Anul cel bun». Pro- 
tagonisti: Francoise Fabian şi Lino Ventura. 
€ 
Sophia LOREN a terminat filmările la comedia de moravuri realizată de Mario 
Monicelli: «Mortadella». (O italiancă pleacă în Statele Unite spre a se căsători 
cu un compatriot. Deşi autoritățile nu-i permit să intre în țară cu imensul salam — 
cadou de nuntă — pe care l-a adus cu sine, italianca vrea să-i convingă pe vamesi 
de importanța «mortadellai»... 
Es 


Josef MAGYAR este regizorul unui nou film de actualitate produs de stu- 
diourile din Budapesta: «Logodnicul». În rolurile principale: Andray Gyórgy si 
Eva Schubert. e 


Melina MERCOURI va juca într-o adaptare a «Lysistratei» lui Aristofan. Re- 
gia: Mihail Cacoyannis. 


[=] 
Francois REICHENBACH iși datorează celebritatea documentarelor pe 
care le-a realizat. El își încearcă acum forțele şi într-un lung metraj de ficțiune, 
«Nebunul are întotdeauna dreptate». În rolul principal: Alice Sapritch. 


e y 
Béatrice ROMAND (descoperitá in filmul «Genunchiul lui Claire») va fi 
singura actrità din noul film semnat de Yves Boisset si intitulat «R.A.S.» Dupà 
«Atentatul», Boisset vrea sá realizeze din nou un film politic. De data asta actiu- 
nea se petrece în timpul rázboiului din Algeria. Protagonist în «R.A.S.»: Jacques 
Weber (un tinăr actor francez căruia, după debutul din «Faustine si frumoasa 
vară», i se prezice o carieră strălucită). 


e 
Liudmila SAVELIEVA va fi protagonista filmului «Cáláret fără cap», pe 
care-l realizează V. Viadimirov pe platourile din Leningrad. Partener: Oleg Dal. 


e 
Jorge SEMPRUN (scenaristul filmelor «Z», «Atentatul», «Rázboiul s-a sfir- 
sit», etc...) îşi face debutul în regie cu filmul «Cele două memorii». «Un docu- 
ment despre războiul civil din Spania, în care nu urmăresc să evoc iarăși războiul, 
ci cauzele lui... Aş vrea să scot adevărul la lumină» — spunea autorul viitorului film. 


3 
Miki STAMENKOVIĆ este regizorul care a obtinut medalia de bronz la 
Pola '72 (pentru filmul «Cum sá morí»). El turneazà acum «Teroristii» — o po- 
vestire despre ustagii fascisti si diversionistii care (antrenați în Australia) vin sà 
terorizeze populația iugoslavă. 


e 
Alesandr STOLPER turneazá la Mosfilm o adaptare după piesa lui 
Konstantin Simonov, «AI patrulea». 


Willy TANKOV a incheiat de curînd, pe platourile bulgare, filmările la «V-17». 
V-17 este numele conspirativ al unui agent de contrainformaţii care, ajuns la 
vîrsta pensiei, îşi trece în revistă întreaga viaţă. Un film psihologic care dezvăluie 
virtuțile morale ale unui om de acțiune. 


+ 
Liv ULLMAN (si Max von Sydow) sint protagoniștii celui mai spectaculos 
film suedez al anului, «Strămutații» — partea a doua a unei epopei care descrie 
viața emigranților suedezi în Statele Unite. 


cinerama 


Surprize 
la «Orizont» 


În studiourile Columbia a fost termi- 
nat recent un celebru remake: «Ori- 
zontul pierdut» (regia, Charles Jarrott). 
De menționat că recent lansata Sally 
Kellerman si George Kennedy alcătuiesc 
un cuplu romantic si cîntă împreună o 
melodie (de Burt Bacharach) care se 


Boyer acum 30 de ani... 


reține: «Cintind împreună, crescînd 
împreună», iar septuagenarul si în 
același timp veşnic tînărul Charles 
Boyer («Descult în parc», văzut recent 
pe ecranele noastre, ne-a dovedit-o) 
incarnează în acest film matusalemicul 
personaj Dalai Lama, în vîrstă de... 
225 de ani! «Aș prefera de acum înainte 
să joc eroi ceva mai tineri, deși am 
acceptat cu plăcere acest rol. E totuși 
mai bine sá apar îmbătrînit (!) într-un 
film cu bun nivel artistic, decit într-unul 


de serie...» — a declarat ziariştilor 
Charles Boyer. 


...$i la... 225 ani (în «Orizont pierdut») 


Evenimentul 
Bufiuel 


Un film realizat de Luis Bufiuel e un 
eveniment în sine. Dar «Farmecul 
discret al burgheziei», ultimul sàu film, 
nu se limiteazà la a fi un eveniment 
filmografic. Fiindcă, la 72 de ani, bătri- 
nul Bufiuel îsi eclipseazà toti rivalii. 
Fiindcà «Farmecul...» este o capodo- 
perà ce nu are nimic comun cu niciunul 


din filmele sale anterioare. Fiindcă 
satira sa specifică ia forme complet noi. 
Tinta sa permanentă, burghezia, apare 
sub o lumină nouă; dimensiunile vi- 
ciilor şi tarelor, care caracterizează pe 
membrii unei familii burgheze din 
deceniul 8 al secolului nostru, sînt 
aduse pe ecran «cu discreție», «cu 
farmec», dar cu atît mai virulent. Cu 
acea virulență pe care doar aciditatea 
unui Buñuel o poate declanșa. Membrii 
familiei incriminate: Fernando Rey (ac- 
torul factor comun al filmelor semnate 
Buñuel), Delphine Seyrig, Stéphane 
Audran, Bulle Ogier, Jean-Pierre Cassel, 
Michel Piccoli... 


Rubrica CINERAMA realizată de Laura COSTIN 


Colegilor noștri 
întru literă 


Redacția mulţumeşte călduros tuturor tipografilor, colegilor noștri 
întru literă si spirit, care au făcut pentru noi, nu odată, din zi noapte 
şi din noapte zi, pentru a asigura apariția la timp (atunci cînd nu mai 
era timp!) şi în cele mai bune condiţii (posibile!) a revistei «Cinema». 

Ne facem o onoare din a completa pentru cititorii noştri, semnă- 
turile care au lipsit număr de număr si an de an, din pagină, dar nu 
şi din realitatea muncii noastre cotidiene: 

Cristea Victor (director general); Mitrea Mircea (ing. şef prod.); 


Apostolescu Mihai (şef. serv. prod.); Greblea Marilena (șef birou 
tehnologi); Danciu Gabriel (dispecer); Slăteanu Mioara (dispecer) ; 
Barna Ștefan (șef. secție zetàrie); Malenchi lon (brigadier zetàrie); 
Constantinescu Gheorghe (maistru monofoto); Letchi Dumitru 
(monteur monofoto); Negrea lon (şef secţie zincografie); Iliescu A. 
(maistru -zincograf); Balint lon (ing. şef. secţie tipar adînc); Albu- 


lescu M, 


(ing. tehnolog secție tipar adinc); lustel Hans (maistru 


montaj); Dinescu lon (maistru montaj); Niţă Dumitru (brigadier 
montaj); Andreescu lon (fotograf); Lefter Tereza (brigadier retus); 
Călin Niculina (brigadier retus); Màrcus Cornelia (maistru legátor); 
Conea Elena (maistru legător); Schuler Geta (brigadier) etc. 

Mulţumim, deasemeni, tovarășilor de la zetàrie, de la montaj, de 
la rotative, de la monofoto și de la monotip şi tuturor celor care au 
contribuit la apariţia revistei noastre. 


Le mulțumim cu recunoștință. 


Ecaterina OPROIU 


UTILĂ ȘI ELEGANTĂ, 
camera de zi 


ODILEA 6: 


rezolvà magistral problema confortului în apartamentul dv. 
Prin solutia constructivà modernà si functionalitatea multiplà 


a pieselor, aceastà garniturà, realizatà de întreprinderile MEFMC, 
poate fi amplasatà în orice tip de locuinte. 


Componentà: Bufet, Masà, Dulap pentru televizor sau radio 


Másutá, Canapea extensibilă, 2 fotolii, 
6 scaune 

Canapeaua și cele două fotolii se livrează si separat, sub denumi- 


rea «holul Codlea 69», cu care se poate amenaja un colt agreabil pentru 
relaxare și primire. 

